OpenLLM-France/wikimedia huggingface dataset:
# Resolució 640 del Consell de Seguretat de les Nacions Unides

La Resolució 640 del Consell de Seguretat de les Nacions Unides, adoptada per unanimitat el 29 d'agost de 1989 després de reafirmar les resolucions 431 (1978), 435 (1978), 629 (1989) i 632 (1989), el Consell va recordar a totes les parts implicades en la situació a Namíbia que implementessin la Resolució 435 del 29 de setembre de 1978.
El Consell va exigir el desmantellament de les organitzacions paramilitars, inclosos els Koevoet i les seves estructures de comandament.
La Resolució 640 va demanar al Secretari General Javier Pérez de Cuéllar revisar la situació sobre el terreny pel que fa al nombre de monitors policials, l'adequació del component militar del Grup de les Nacions Unides d'Assistència a la Transició (UNTAG), per a les eleccions legislatives de Namíbia conforme al pla de les Nacions Unides i les normes acceptades internacionalment. També li va demanar que assegurés la cobertura imparcial dels mitjans de comunicació de les eleccions, i va demanar a totes les parts interessades que cooperessin amb ell per garantir la plena implantació de la Resolució 435.

## Vegeu també

* Llista de resolucions del Consell de Seguretat de les Nacions Unides 601 a la 700 (1987 - 1991)
* Guerra de la frontera de Sud-àfrica
* Comissionat de les Nacions Unides per Namíbia

## Enllaços externs

* PDF Text de la Resolució a UN.org
# Gordon Heights

Gordon Heights és una concentració de població designada pel cens dels Estats Units a l'estat de Nova York. Segons el cens del 2000 tenia 3.094 habitants.

## Demografia

Segons el cens del 2000, Gordon Heights tenia 3.094 habitants, 856 habitatges, i 678 famílies. La densitat de població era de 706,9 habitants per km².
Dels 856 habitatges en un 45,4% hi vivien nens de menys de 18 anys, en un 47,9% hi vivien parelles casades, en un 24,8% dones solteres, i en un 20,7% no eren unitats familiars. En el 14,7% dels habitatges hi vivien persones soles el 4,6% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 3,53 i el nombre mitjà de persones que vivien en cada família era de 3,83.
Per edats la població es repartia de la següent manera: un 35,2% tenia menys de 18 anys, un 7,9% entre 18 i 24, un 29,4% entre 25 i 44, un 18,7% de 45 a 60 i un 8,7% 65 anys o més.
L'edat mediana era de 31 anys. Per cada 100 dones de 18 o més anys hi havia 91 homes.
La renda mediana per habitatge era de 56.250 $ i la renda mediana per família de 54.450 $. Els homes tenien una renda mediana de 39.120 $ mentre que les dones 31.797 $. La renda per capita de la població era de 17.516 $. Entorn del 8,9% de les famílies i el 10,5% de la població estaven per davall del llindar de pobresa.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Gordon Heights». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 9 agost 2010].
* ↑ «Geographic Comparison Table- Gordon Heights». American Fact Finder. Oficina del Cens dels Estats Units, 12-01-2010.
# Mike Godwin

Wayne Michael (Mike) Godwin (Houston, Texas, 26 d'octubre de 1956) és un advocat estatunidenc conegut pel seu enunciat contra l'analogia nazi. Va treballar com a assessor de l'Electronic Frontier Foundation (EFF) i després per a la Fundació Wikimedia. El març de 2011 va ser elegit membre de la junta de l'Open Source Initiative.

## Referències

* ↑ McFarlane, Andrew «Is it ever OK to call someone a Nazi?». BBC News Magazine, 14-07-2010 [Consulta: 4 agost 2010].
* ↑ «Board Meeting Report». Open Source Initiative. Arxivat de l'original el 2019-10-01. [Consulta: 26 maig 2018].

## Enllaços externs

* Blog oficial «Godwin's Law». Arxivat de l'original el Jun 2006.
# Gelsenkirchen

Gelsenkirchen és una ciutat d'Alemanya situada a l'estat federat de Rin del Nord-Westfàlia, en la zona de la conca minera del Ruhr. La ciutat va créixer al voltant de la indústria pesant del carbó i de l'acer, d'aquí que se la conegués com la ciutat dels mil focs. Està envoltada d'altres ciutats importants com ara Essen (seu de la firma Krupp) o Bochum. És seu del CF Shalke 04 i de l'estadi Veltins-Arena, inaugurat pel mundial de futbol del 2002. Schalke és un dels barris de la ciutat.

## Fills il·lustres

* Harald zur Hausen (1936) científic i metge, Premi Nobel de Medicina o Fisiologia de l'any 2008.

## Nuclis

* ciutat vella (Altstadt)
* Buer
* Horst
* Feldmark
# Cristina Comencini

Cristina Comencini (Roma, Itàlia, 8 de maig de 1956) és una directora, guionista i escriptora italiana.

## Biografia

Va estudiar com la seva germana al Liceu Chateaubriand, un liceu francès a Roma. Filla de Luigi Comencini i de Giulia, filla de la princesa Eleonora Grifeo de Partanna, col·labora molt de temps amb el pare com a escenògrafa: així signa els televisius "Il matrimonio de Caterina" (1982), "Cuore" (1984) i "La storia" (1986) i el llargmetratge cinematogràfic Buon Natale, Buon Anno (1989). Després de la llicenciatura en Economia i Comerç, amb Federico Caffè, s'estrena en direcció el 1988 amb Zoo, seguida per I divertimenti della vita privata (1990), La fine è nota (1992, de la novel·la de Geoffrey Holliday Hall), Matrimonis (1998). El 1995 ha signat la transposició cinematogràfica del best-seller de Susanna Tamaro Ves on et porti el cor. Després Liberati i pesci (2000) i Il più bel giorno della mia vita (2001) va portar a la pantalla amb èxit la seva novel·la La bestia nel cuore el 2005. Comencini és també escriptora de novel·les. Entre d'altres, cal recordar Pagine strappate (1991), Passione di famiglia (1994), Il cappotto del turco (1997) i Matrioska (2002). El 2006 Cristina es va estrenar en direcció teatral amb la posada en escena d'un text seu, Due partite, un viatge per l'univers femení, interpretat per Margherita Buy, Isabella Ferrari, Marina Massironi i Valeria Milillo, que va representar Itàlia, en la categoria de millor film en llengua estrangera, en la cerimònia dels Oscars 2006.
Va ser la joveníssima mare de dos fills en dos anys, Carlo i Giulia, mentre el tercer, Luigi, el va tenir amb 36 anys de la unió amb Riccardo Tozzi, productor de televisió i cinema. L'any abans va ser àvia de Tay, filla del primogènit Carlo, aleshores amb disset anys. La seva filla Giulia Calenda va col·laborar amb ella en els guions d'Il più bel giorno della mia vita i La bestia nel cuore.

## Filmografia

Les seves pel·lícules més destacades són:

### Com a directora

* 2001: Un Altro mondo è possibile
* 2012: Un giorno speciale

### Com a directora i guionista

* 1989: Zoo
* 1990: I divertimenti della vita privata
* 1993: La fina è va anotar
* 1996: Va' dove ti va portar cuore
* 1998: Matrimoni
* 2000: Liberate i pesci !
* 2002: Il più bel giorno della mia vita)
* 2005: La bestia nel cuore
* 2008: Bianco e nero
* 2011: Quando la notte
* 2015: Latin Lover

### Com a guionista

* 1989: Buon Natal… buon anno, de Luigi Comencini

### Com a actriu

* 1969: Casanova, un adolescent a Venècia de Luigi Comencini - Angela

## Llibres

* Les pàgines arrencades (1994)
* Passió de família (1997)
* Germanes (1999)
* Matriochka (2002)
* La Bèstia al cor (2007)
* Quan la nit (2011)
* Lucy (2015)

## Referències

* 1 2 «filmografia».
# Senat de Guinea Equatorial

El Senat de Guinea Equatorial és la cambra alta del Parlament de Guinea Equatorial.

## Història

El Senat es va establir després de les reformes constitucionals a la Llei Fonamental de Guinea Equatorial de 1991 aprovades en un referèndum constitucional el 2011 i promulgat al febrer de 2012. Les primeres eleccions van tenir lloc el maig de 2013.

## Membres

El Senat té 70 membres, dels quals 55 són elegits i 15 són nomenats pel president de Guinea Equatorial.

## Resultat de les eleccions al Senat de 2013

| Partit | Vots | % | Escons |
| Partit Democràtic de Guinea Equatorial | | | 54 |
| Convergència per a la Democràcia Social | | | 1 |
| Membres nomenats | – | – | 15 |
| Total | | | 70 |
| Fonts: Govern de Guinea Equatorial Arxivat 2016-03-03 a Wayback Machine. ||||

## Referències

* ↑ Equatorial Guinea Citizens To Elect Members Of Senate, House Of Representatives And Municipalities On Upcoming Elections Arxivat 2013-06-28 at Archive.is KSFY, 24 de maig de 2013
* ↑ Election Profile IFES
# Resolució 634 del Consell de Seguretat de les Nacions Unides

La Resolució 634 del Consell de Seguretat de les Nacions Unides, adoptada per unanimitat el 9 de juny de 1989, va assenyalar un informe del Secretari General de les Nacions Unides que, a causa de les circumstàncies actuals, la presència de la Força de les Nacions Unides pel Manteniment de la Pau a Xipre (UNFICYP) continuaria sent essencial per a un acord pacífic. El Consell va expressar el seu desig de totes les parts de donar suport a l'acord de deu punts per a la represa de les converses intercomunitàries i va demanar al Secretari General que tornés a informar abans del 30 de novembre de 1989 per seguir l'aplicació de la resolució.
El Consell va reafirmar les seves resolucions anteriors, inclosa la Resolució 365 del Consell de Seguretat de les Nacions Unides (1974), va expressar la seva preocupació per la situació, va instar les parts implicades a treballar junts per la pau i una vegada més va estendre l'estacionament de la Força a Xipre, establerta a la Resolució 186 (1964), fins al 15 de desembre de 1989.

## Vegeu també

* Llista de resolucions del Consell de Seguretat de les Nacions Unides 601 a la 700 (1987 - 1991)
* Línia Verda (Xipre)
* Invasió turca de Xipre

## Enllaços externs

* PDF Text de la Resolució a UN.org
# Michael Muck

Michael Muck (Bad Mergentheim, Baden-Württemberg, 18 d'abril de 1984) fou un ciclista alemany que competí de 2004 a 2006.

## Palmarès

* 2005
** 1r a la Stuttgart–Estrasburg

## Enllaços externs

* Fitxa a sitiodeciclismo.net
* Fitxa a cyclebase.nl
* Fitxa a museociclismo.it
* Fitxa a procyclingstats.com
# Aeroport de Rzeszów-Jasionka

L'aeroport de Rzeszów-Jasionka (codi IATA: RZE, codi OACI: EPRZ) és un aeroport internacional situat en el sud-est de Polònia, a Jasionka, un poble a deu quilòmetres del centre de la ciutat de Rzeszów. Es troba entre els deu aeroports amb més trànsit de Polònia.
En l'aeroport es troba un dels vuit radars meteorològics de l'Institut de Meteorologia i Gestió de l'Aigua de Polònia.
Durant la guerra entre Rússia i Ucraïna de 2022, l'aeroport s'ha utilitzat com a centre de transbord perquè les organitzacions civils, les ONG i els aliats del govern d'Ucraïna reproveeixin a aquest país i a la seva població amb ajuda mèdica, armes i subministraments. Les armes i els subministraments mèdics es transporten per avió fins a l'aeroport i després es condueixen a través de la frontera polonesa-ucraïnesa en camions. El 9 de març de 2022, els Estats Units va desplegar dos sistemes de míssils terra-aire Patriot en l'aeroport, mesura la qual la va qualificar de «defensiva de precaució».

## Estadístiques

See source Wikidata query and sources.
Trànsit per any natural :
| | Passatgers | Operacions |
| 2007 | 279.996 | 6.112 |
| 2008 | 323.838 | 9.662 |
| 2009 | 383.184 | 8.806 |
| 2010 | 454.203 | 10.919 |
| 2011 | 491.325 | 12.357 |
| 2012 | 564.992 | 12.355 |
| 2013 | 589.920 | 13.508 |
| 2014 | 601.070 | 10.656 |
| 2015 | 645.214 | 13.723 |
| 2016 | 664.068 | 12.629 |
| 2017 | 693.564 | 14.274 |
| 2018 | 771.287 | 18.164 |
| 2019 | 772.238 | 18.806 |
| 2020 | 235.190 | 12.918 |
| 2021 | 255.795 | 13.470 |
| Font: Jasionka w Rzeszowie |||
* ↑ «Wielkie szukanie radarów meteo | TwojaPogoda.pl», 17-02-2011. Arxivat de l'original el 2011-02-17. [Consulta: 5 novembre 2022].
* ↑ Youssef, Matthew Luxmoore, Drew Hinshaw and Nancy A. «NATO Members Mount Huge Operation to Resupply Ukrainian Fighters» (en anglès). Wall Street Journal, 08-03-2022.
* ↑ «Vice President Harris says Patriot anti-missile systems shifted from Germany are now on the ground in Poland» (en anglès americà).
# Cécilia Berder

Cécilia Berder (Morlaix, 13 de desembre de 1989) és una esportista francesa que competeix en esgrima, especialista en la modalitat de sabre.
Va participar en dos Jocs Olímpics d'Estiu, i hi va obtenir una medalla de plata a Tòquio 2020, en la prova per equips (juntament amb Sara Balzer, Manon Brunet i Charlotte Lembach), i el cinquè lloc a Rio de Janeiro 2016, en la prova individual.
Va guanyar vuit medalles en el Campionat del Món d'esgrima entre els anys 2009 i 2019, i vuit medalles en el Campionat Europeu d'Esgrima entre els anys 2008 i 2019.

## Palmarès internacional

Jocs Olímpics :
| Any | Lloc | Medalla | Prova |
| 2020 | Tòquio ( Japó) | 2 | Sabre per equips |
| Campionat del món ||||
| Any | Lloc | Medalla | Prova |
| 2009 | Antalya ( Turquia) | 2 | Sabre per equips |
| 2010 | París ( França) | 3 | Sabre per equips |
| 2014 | Kazan ( Rússia) | 2 | Sabre per equips |
| 2015 | Moscou ( Rússia) | 2 | Sabre individual |
| 2017 | Leipzig ( Alemanya) | 3 | Sabre individual |
| 2017 | Leipzig ( Alemanya) | 3 | Sabre per equips |
| 2018 | Wuxi ( R.P. de la Xina) | 1 | Sabre per equips |
| 2019 | Budapest ( Hongria) | 2 | Sabre per equips |
| Campionat d'Europa ||||
| Any | Lloc | Medalla | Prova |
| 2008 | Kíev ( Ucraïna) | 3 | Sabre per equips |
| 2014 | Estrasburg ( França) | 2 | Sabre per equips |
| 2015 | Montreux ( Suïssa) | 2 | Sabre per equips |
| 2016 | Toruń ( Polònia) | 2 | Sabre per equips |
| 2017 | Tbilisi ( Geòrgia) | 3 | Sabre per equips |
| 2018 | Novi Sad ( Sèrbia) | 2 | Sabre individual |
| 2018 | Novi Sad ( Sèrbia) | 3 | Sabre per equips |
| 2019 | Düsseldorf ( Alemanya) | 3 | Sabre per equips |

## Referències

* ↑ «Cécilia Berder» Arxivat 2019-05-12 a Wayback Machine.. Base de dades de la FIE (anglès)
* ↑ «Fencing World Championships (1921-2011)». Pág. del Comitè Olímpic dels Estats Units (anglès)
# Suma de matrius

La suma de matrius és una operació que es defineix per a dues matrius del mateix tipus, és a dir que totes dues tenen el mateix nombre de files i també el mateix nombre de columnes. La suma de dues matrius de tipus (m, n), $A=(a_{ij})$ i $B=(b_{ij})$, que s'escriu A + B, és una nova matriu $(c_{ij})$ de tipus (m, n) que s'obté sumant els elements corresponents de cada matriu, és a dir:
    Per a tot i, j, $c_{ij}=a_{ij}+b_{ij}~$
Per exemple:
    ${\begin{pmatrix}1&3\\1&0\\1&2\end{pmatrix}}+{\begin{pmatrix}0&0\\7&5\\2&1\end{pmatrix}}={\begin{pmatrix}1+0&3+0\\1+7&0+5\\1+2&2+1\end{pmatrix}}={\begin{pmatrix}1&3\\8&5\\3&3\end{pmatrix}}$
El conjunt de les matrius de tipus (m, n) amb l'operació de la suma formen un grup abelià. La comprovació és evident a causa del fet que els elements són membres d'un grup abelià i la suma de matrius es defineix construint la matriu suma a partir de la suma dels elements.
Aquesta forma de definir la suma de matrius prové de les aplicacions lineals; si A i B són matrius d'aplicacions lineals respecte a una base donada, llavors la matriu de l'aplicació suma expressada en la mateixa base, és la suma de matrius A+B. Per exemple:
${\begin{aligned}\left({\begin{matrix}1&2\\3&1\\\end{matrix}}\right)\cdot \left\{{\begin{matrix}e_{1}\\e_{2}\\\end{matrix}}\right\}+\left({\begin{matrix}2&0\\0&2\\\end{matrix}}\right)\cdot \left\{{\begin{matrix}e_{1}\\e_{2}\\\end{matrix}}\right\}&=\left\{{\begin{matrix}1\cdot e_{1}+2\cdot e_{2}\\3\cdot e_{1}+1\cdot e_{2}\\\end{matrix}}\right\}+\left\{{\begin{matrix}2\cdot e_{1}+0\cdot e_{2}\\0\cdot e_{1}+2\cdot e_{2}\\\end{matrix}}\right\}\\&=\left\{{\begin{matrix}\left(1+2\right)\cdot e_{1}+\left(2+0\right)\cdot e_{2}\\\left(3+0\right)\cdot e_{1}+\left(1+2\right)\cdot e_{2}\\\end{matrix}}\right\}\\&=\left({\begin{matrix}1+2&2+0\\3+0&1+2\\\end{matrix}}\right)\cdot \left\{{\begin{matrix}e_{1}\\e_{2}\\\end{matrix}}\right\}\\&=\left(\left({\begin{matrix}1&2\\3&1\\\end{matrix}}\right)+\left({\begin{matrix}2&0\\0&2\\\end{matrix}}\right)\right)\cdot \left\{{\begin{matrix}e_{1}\\e_{2}\\\end{matrix}}\right\}\end{aligned}}$

## Vegeu també

* Multiplicació de matrius
# Santa Agnès de Malanyanes (església)

Santa Agnès de Malanyanes és una església situada a Santa Agnès de Malanyanes, al terme municipal de la Roca del Vallès protegida com a bé cultural d'interès local. És un edifici de nau única amb coberta de volta apuntada. Presenta quatre capelles laterals, tres amb volta d'aresta i una altra coberta amb cúpula. Té un absis carrat i presbiteri amb volta de creueria.
La portada és d'arc apuntat amb decoració floral i carasses, coronada per un ull de bou, davant seu hi ha un pòrtic sostingut per columnes i cobert amb teulada de fusta. Al campanar hi ha espitlleres i finestres, hi ha sis obertures d'arc de mig punt fetes amb maó.
A l'altar major hi ha el retaule major de Santa Agnès, realitzat l'any 1681 per Jaume Roig i daurat per Joan Colubran. El sagrari és de principis del segle xvii. A la capella de l'esquerra hi ha el retaule de Sant Bartomeu, de 1705.
La primera notícia documental data de l'any 1022, tot i que és possible que existís amb anterioritat. Segons Baulies el primer document seria del 932. L'edifici primitiu és del segle xii o XIII i se'n conserva la portada (1306) i la nau. Posteriorment es va reformar i ampliar. L'any 1559 es va construir la capella del Roser, el 1627 la de Sant Isidre, l'any 1705 la de Sant Bartomeu i el 1765 la del Sant Crist. El campanar palesa dues fases, una més antiga de tipus romànic i l'altra del segle xvi.

## Notes

* 1 2 3 «Santa Agnès de Malanyanes». Inventari del Patrimoni Arquitectònic de Catalunya. Direcció General del Patrimoni Cultural de la Generalitat de Catalunya. [Consulta: 24 agost 2014].
# Resolució 642 del Consell de Seguretat de les Nacions Unides

La Resolució 642 del Consell de Seguretat de les Nacions Unides, adoptada per unanimitat el 29 de setembre de 1989 després de recordar resolucions 598 (1987), 618 (1988) i 631 (1989) i després d'examinar un informe del Secretari General Javier Pérez de Cuéllar sobre el Grup d'Observadors Militars de les Nacions Unides per Iran i Iraq, el Consell de Seguretat va decidir:
* convocar Iran i Iraq perquè ambdós apliquin la Resolució 598;
* renovar el mandat del Grup d'Observadors Militars de les Nacions Unides per Iran i Iraq per uns altres sis mesos fins al 31 de març de 1990;
* demanar al Secretari General que informi sobre la situació i les mesures adoptades per aplicar la Resolució 598 al final d'aquest període.

## Vegeu també

* Llista de resolucions del Consell de Seguretat de les Nacions Unides 601 a la 700 (1987 - 1991)
* Guerra Iran-Iraq

## Enllaços externs

* «Text de la Resolució» (pdf). Nacions Unides.
# Mico melanurus

Mico melanurus és una espècie de primat de la família dels cal·litríquids que viu al Brasil.

## Enllaços externs

* Estratègies comunicatives d'aquest mico. (anglès)
# Acheilognathus taenianalis

Acheilognathus taenianalis és una espècie de peix cipriniforme de la família dels ciprínids que es troba a la Xina.

## Referències

* ↑ FishBase (anglès)

## Bibliografia

* Eschmeyer, W. N. Catalog of Fishes (en anglès). Acadèmia de les Ciències de Califòrnia, 1998. ISBN 978-0-940228-47-4. .
* Helfman, G. S.; Collette, B. B.; Facey, D. E. The Diversity of Fishes (en anglès). Blackwell Science, 1997. ISBN 9780865422568.
* Kottelat, M., 1998. Fishes of the Nam Theun and Xe Bangfai basins, Laos, with diagnoses of twenty-two new species (Teleostei: Cyprinidae, Balitoridae, Cobitidae, Coiidae and Odontobutidae). Ichthyol. Explor. Freshwat. 9(1):1-128.
* McAllister, D. E. A working list of fishes of the world (en anglès). Museu Nacional de Ciències Naturals, 1987.
* Moyle, P.; Cech, J. Fishes: An Introduction to Ichthyology (en anglès). 4a edició. Prentice Hall, 2000. ISBN 9780130112828.
* Nelson, J. S. Fishes of the World (en anglès). 3a edició. Wiley, 1994. ISBN 978-0-471-54713-6.
* Wheeler, A. The World Encyclopedia of Fishes (en anglès). 2a edició. Macdonald, 1985. ISBN 978-0356107158.
# Gesnes-en-Argonne

Gesnes-en-Argonne és un municipi francès situat al departament del Mosa i a la regió del Gran Est. L'any 2007 tenia 48 habitants.

## Demografia
### Població

El 2007 la població de fet de Gesnes-en-Argonne era de 48 persones. Hi havia 24 famílies, de les quals 8 eren unipersonals (4 homes vivint sols i 4 dones vivint soles), 8 parelles sense fills i 8 parelles amb fills.
La població ha evolucionat segons el següent gràfic:
Habitants censats

### Habitatges

El 2007 hi havia 25 habitatges, 21 eren l'habitatge principal de la família, 3 eren segones residències i 1 estava desocupat. 24 eren cases i 1 era un apartament. Dels 21 habitatges principals, 17 estaven ocupats pels seus propietaris, 2 estaven llogats i ocupats pels llogaters i 2 estaven cedits a títol gratuït; 2 tenien tres cambres, 4 en tenien quatre i 15 en tenien cinc o més. 17 habitatges disposaven pel capbaix d'una plaça de pàrquing. A 12 habitatges hi havia un automòbil i a 7 n'hi havia dos o més.

### Piràmide de població

La piràmide de població per edats i sexe el 2009 era:
Piràmide de població de Gesnes-en-Argonne el 2009. :
| Homes | Edats | Dones |
| 0 | 95 o + | 0 |
| 0 | 90 a 94 | 0 |
| 0 | 85 a 89 | 0 |
| 0 | 80 a 84 | 0 |
| 0 | 75 a 79 | 0 |
| 0 | 70 a 74 | 0 |
| 4 | 65 a 69 | 4 |
| 4 | 60 a 64 | 0 |
| 0 | 55 a 59 | 4 |
| 8 | 50 a 54 | 0 |
| 0 | 45 a 49 | 0 |
| 0 | 40 a 44 | 0 |
| 0 | 35 a 39 | 0 |
| 4 | 30 a 34 | 0 |
| 8 | 25 a 29 | 4 |
| 4 | 20 a 24 | 0 |
| 0 | 15 a 19 | 0 |
| 0 | 10 a 14 | 0 |
| 0 | 5 a 9 | 0 |
| 4 | 0 a 4 | 4 |

## Economia

El 2007 la població en edat de treballar era de 29 persones, 24 eren actives i 5 eren inactives. De les 24 persones actives 23 estaven ocupades (13 homes i 10 dones) i 1 aturada (1 dona i 1 dona). De les 5 persones inactives 2 estaven jubilades, 1 estava estudiant i 2 estaven classificades com a «altres inactius».

### Activitats econòmiques

L'únic establiment que hi havia el 2007 era d'una empresa de comerç i reparació d'automòbils.
L'any 2000 a Gesnes-en-Argonne hi havia 4 explotacions agrícoles que ocupaven un total de 632 hectàrees.

## Poblacions més properes

El següent diagrama mostra les poblacions més properes.

## Referències

* ↑ «Population et logements par commune depuis le recensement de 1962 (1961 pour les Dom) à 1999» (en francès). INSEE. Arxivat de l'original el 5 desembre 2008.
* ↑ Logement, 1968-2007
* ↑ «Population par sexe et âge quinquennal de 1968 à 1999» (en francès). http://www.recensement-2007.insee.fr:+ INSEE. [Consulta: 13 juliol 2010].
* ↑ Emploi et population active 1999 et 2007
* ↑ Créations et stock d'établissements par commune en 2009
* ↑ Exploitations agricoles
* Résumé statistique Fitxa resum de dades estadístiques de Gesnes-en-Argonne a l'INSEE.
* Évolution et structure de la population Fitxa amb el detall de dades de Gesnes-en-Argonne a l'INSEE
* France par commune Arxivat 2012-01-11 a Wayback Machine. Dades detallades de tots els municipis de França accessibles a partir del mapa.
# Cédric Hervé

Cédric Hervé (Dinan, Costes del Nord, 14 de novembre de 1979) és un ciclista francès, que va ser professional del 2002 al 2008.

## Palmarès

* 2000
** 1r a la Kreiz Breizh Elites
** 1r a l'Étoile de Tressignaux
** 1r al Circuit del Mené i vencedor d'una etapa
* 2001
** 1r al Gran Premi de Cours-la-Ville
** Vencedor d'una etapa a la Ruban granitier breton
* 2006
** 1r al Gran Premi de Plumelec-Morbihan
** 1r al Val d'Ille Classic
** 1r a la Manche-Atlantique
** 1r al Gran Premi de Fougères

### Resultats al Tour de França

* 2007. Fota de control (8a etapa)

## Enllaços externs

* Fitxa a sitiodeciclismo.net
* Fitxa a cyclebase.nl
* Fitxa a museociclismo.it
* Fitxa a procyclingstats.com
# Ala al-Dawla

Ala al-Dawla és el nom dels següents personatges:
* Ala al-Dawla Abd Allah (1417-1460), príncep timúrida que va governar a Herat (Khurasan) entre 1447 i 1448 i vers el 1450
* Alà-ad-Dawla Abu-Jàfar Muhàmmad (+1041), cap militar daylamita fundador de la dinastia kakúyida
* Alà-ad-Dawla as-Simnaní (+1336), místic persa
* Ala al-Dawla Bozkurt (+1515) fou emir d'Elbistan i Maraix de la dinastia Dhul-Kadr
* Ala al-Dawla ibn Ahmad (+ 1410), príncep jalayírida, fill del sultà Ahmad ibn Uways